Holokaust

Ťažko sa opisuje história druhej svetovej vojny, keďže si ani len zďaleka nevieme predstaviť podmienky života ľudí, ktorí ju prežili. Príkladom ženy, ktorá prežila vyhladzovací tábor Osvienčim a pochod smrti pred koncom druhej svetovej vojny je Marta Szilárdová pochádzajúca z Levíc. Jej životný príbeh, ktorý nahrala pre priblíženie života počas masového vyvražďovania ľudí, najmä Židov, nám má priblížiť, ako kruté a neľudské bolo zaobchádzanie s ľuďmi v koncentračných táboroch.

Marta po príchode do Osvienčimu bola aj so svojou pätnásťročnou sestrou oddelená od svojich rodičov, čo bolo naposledy, kedy ich videla. V príbehu podrobne opisuje ako sa nemeckí vojaci zabávali a popíjali v krásne zariadených barákoch pripomínajúcich hotely, zatiaľ čo sa ony tlačili v prázdnych miestnostiach a spali na holej studenej zemi. Neskôr boli vyholení, oblievaní studenou vodou, na čom sa vojaci veľmi zabávali. Kto nespolupracoval, alebo nebol dostatočne sympatický, bol automaticky poslaný do plynu. Aj to boli jedny z krutých a neospravedlňujúcich skutkov, ktoré sa v tých časoch diali. Marta aj so sestrou boli jedny z tých šťastných, ktoré Nemci potrebovali do pracovných táborov. Ako jedny z mála sa dožili oslobodenia americkým vojskom a vrátili sa domov. Po dlhej, zložitej a veľmi komplikovanej ceste sa Marta aj so sestrou dostali do svojho rodného mesta, kde to ale taktiež nemali vôbec jednoduché. V dome boli nasťahovaní noví ľudia, ktorí im neustále vyhadzovali na oči, prečo sa vôbec vrátili a neostali radšej tam, odkiaľ prišli. Bol to naozaj krutý osud nevinných dievčat. Avšak do ich života nečakane prišla aj svetlá stránka. Po neustálom chodení na vlakovú stanicu a čakaní na to, že sa nejaký člen ich rodiny vráti, Marta stretla svojho manžela. Presťahovali do Nitry majú spolu dve dcéry a tešia sa z troch pravnúčat.

Príbeh Marty je jedným z mnohých príbehov ľudí, ktorí museli zažiť hrôzy koncentračných táborov počas druhej svetovej vojny. V dnešnej dobe by sme mali každý jeden deň využívať naplno a tešiť sa z toho, že život, aký žila Marta už nežije nikto z nás. Nikdy však netreba zabúdať na to, aké zverstvá sa diali počas druhej svetovej vojny. Pretože nikde nie je zaručené, že sa nič podobné nemôže zopakovať. Každý človek by si mal uvedomiť, že každí sme iní, nikto z nás nie je rovnaký a práve to je na tom to krásne. Mali by sme sa naučiť tolerovať všetkých ľudí, žiť každý sám za seba a nestarať sa do životov druhých. Pretože ani my sami nemôžeme dopredu vedieť v akých situáciách sa ocitneme a budeme odkázaní na pomoc druhého. Preto žime svoje životy naplno, pretože život je jediná vec, ktorú keď nám niekto vezme, už nám nikto nedokáže vrátiť späť.

Timea Krajčiová